Eurystheüs - Wikipedia

# Eurystheüs

### Diwar Wikipedia, an holloueziadur digor

Herakles o tegas hoc’h-gouez Erimant da Eurystheüs, kiliks dremmoù ruz a Oltos, v. 510 kent JK , mirdi al Louvre

Eurystheüs pe Euristeüs ( Εὐρυσθεύς / Eurystheús e gregach), a oa mab da Stenelos ha da Nikippe (pe Menippe), a oa roue Argolis (ar vro a oa enni kêrioù Mikenai ha Tirint).

Kenderv e oa da Herakles, a oa bet kondaonet da vezañ sklav dindanañ.

## [kemmañ] Penaos e oa ganet

Brazez e oa Alkmena diwar Herakles, hep gouzout avat e oa Zeus, mestr an doueed, an hini a oa gwir dad he bugel, illurañ haroz a voe biskoazh.

Hera, pried Zeus, ur c'horfaf gwarizi en enni peogwir ne oa ket hi a oa bet dibabet da vezañ mamm an haroz meur-se, ha peogwir e oabet he gwaz o c'hoari ur wreg all, a reas he soñj mirout outañ da vezañ roue Argolida war-lerc'h e dad. Zeus a oa bet genaouek a-walc'h da gemenn e oa an haroz war-nes bout ganet, pa zisplegas dirak an doueed all « Feteiz e vo ganet un haroz eus ur vaouez a zo a wad gant Zeus end-eeun, ha roue e vo war an holl re a zo o chom en-dro dezhañ ».

Dres d'ar poent-se e oa gwreg Sthénélos o tougen ivez abaoe seizh miz. Ret eo kompren neuze e oa ar Sthénélos-se o tont eus ul lignez diwar Perseüs, hag e vav -eñ ivez zo ken barrek ha Herakles da seveniñ an diougan. Gwellañ pezh zo, Amfitrion, pried Alkmena, en deus lazhet roue Mikenai, Elektrion, a zo breur da Stenelos, ha n'eo ket chomet Elektrion da c'hortoz bezañ pedet, lammet eo kerkent war ar gador-roue.

Karget eo neuze Ilitia, doueez ar genel, da hastañ buan reiñ buhez da Eurystheüs ha da ziwezhataat he gwentloù da Alkmena.

Ha setu penaos e voe Eurystheüs an hini a voe roue Argolis ha n'eo ket Herakles.

Adtapet diwar "http://br.wikipedia.org../../../e/u/r/Eurysthe%C3%BCs.html"

Rummadoù ar bajenn: Kurioù Herakles

##### Views

- Pennad
- Kaozeadenn
- Stumm a-vremañ pe stumm red

##### Kemer perzh

- Skoazell
- Porched ar gumuniezh
- Tavarn
- Roadoù

##### Klask

##### E yezhoù all

- Български
- Česky
- Deutsch
- Ελληνικά
- English
- Español
- فارسی
- Suomi
- Français
- Italiano
- Nederlands
- ‪Norsk (bokmål)‬
- Русский
- Svenska
- Українська